2.Pielikums

**TEHNISKĀ SPECIFIKĀCIJA**

**“****Digitālās prasmes iedzīvotājiem”**

**Atveseļošanas fonda projekts Nr. 2.3.2.1.i.0/1/23/I/CFLA/001 "Sabiedrības digitālo prasmju attīstība"**

|  |  |
| --- | --- |
| Pakalpojuma sniegšanas adreses: | 1.daļa - Garkalnes Mākslu un vispārizglītojošā pamatskola, Vidzemes šoseja 34, Garkalne, Garkalnes pagasts, Ropažu novads, LV-2137  2.daļa - Berģu Mūzikas un mākslas pamatskola, Skolas iela 8, Upesciems, Garkalnes pagasts, Ropažu novads LV-2137 |
| Priekšmeta apraksts: | Pasniedzēju – mentoru kandidātu atlase, kuri Atveseļošanas fonda projekta Nr. 2.3.2.1.i.0/1/23/I/CFLA/001 "Sabiedrības digitālo prasmju attīstība" ietvaros sniegs zināšanas un palīdzēs iedzīvotājiem attīstīt digitālās pašapkalpošanās prasmes.  Pašvaldība nodrošinās visu mācību procesam nepieciešamo (mācību dalībnieku apzināšanu un grupu komplektēšanu, mācību telpas, tehniskais nodrošinājums). Apmācības pakalpojums tiks organizēts klātienē Ropažu pašvaldības skolās vai attālināti. |
| Projekta “Sabiedrības digitālo prasmju attīstība” mērķis: | Veicināt digitālo pašapkalpošanās prasmju attīstību sabiedrībā, tādējādi veicinot personu veiksmīgāku iekļaušanos sabiedrībā, t.sk. nodarbinātībā, ikdienas sadzīves jautājumu mūsdienīgā risināšanā un kvalitatīvas dzīves uzlabošanā |
| Mentora pakalpojuma uzdevumi: | * Jāapgūst VARAM pamata mācību programma pasniedzējam -mentoram (klātienē). Mācības tiks organizētas 3 dienas, katru dienu 8 akadēmiskās stundas, kopā 24 akadēmiskās stundas. Katrā no nodarbībām izskatot katru no līmeņiem, praktiski apskatot arī tēmas par pedagoģiskajiem aspektiem, psiholoģiskajiem faktoriem, komunikāciju, tehniskajiem jautājumiem un drošību. * Jāpiedalās VARAM organizētajās regulārajās mentoru mācībās un pasākumos (reizi ceturksnī). * Jānodrošina mācības vismaz 15 grupām (skaits var tikt precizēts īstenošanas laikā) (grupā 8-15 cilvēki) klātienē vai tiešsaistē saskaņā ar mācību programmu un nokomplektētajām grupām. Vienai grupai vienam līmenim paredzētas 8 akadēmiskās stundas. * Jāsniedz zināšanas un jāpalīdz nodarbību dalībniekiem attīstīt digitālo risinājumu un biežāk ikdienā izmantoto digitālo rīku izmantošanas prasmes. * Pakalpojumu jānodrošina vienmērīgi (noslēgtā līguma periodā) – visa gada garumā. Apmācības laiks jāplāno darba dienas vakaros un brīvdienās, lai nodrošinātu elastīgu un iedzīvotājiem pieejamu mācību laiku. * Jānodrošina, ka nodarbību dalībnieki parakstās par mācību apmeklējumu dalībnieku sarakstā. Saraksts iesniedzams pašvaldības kontaktpersonai. (Ja mācības norisinās attālināti, papildus jāiesniedz apmeklējuma sarakstu un ekrānšāviņus no tiešsaistes sazvana platformas par mācību norisi (par katru nodarbību)). * Vienas dienas laikā jāinformē pašvaldības kontaktpersonu, ja mācību dalībnieks ir kavējis kādu nodarbību. * Jānodrošina, ka nodarbību dalībnieks aizpilda pašnovērtējuma zināšanu testu klātienē uzsākot mācības un pēc e-mācību kursa apguves. * Jāizsniedz nodarbību dalībniekam apliecību par neformālās izglītības programmas, e-mācību kursa apguvi un jāiesniedz pašvaldībai izsniegto apliecību sarakstu. * Jānodrošina atgriezenisko saiti Ropažu novada Izglītības departamenta darbiniekiem par sniegto apmācības procesu, ievērojot konfidencialitātes prasības * Nepieciešamības gadījumā ir jābūt pieejamam intervijām ar dažādu institūciju pārstāvjiem projekta īstenošanas un tās pārbaužu ietvaros. |
| Pasniedzēja - mentora pakalpojuma veidi un apjoms: | Apmācības pakalpojums ietver – plānošanu, koordinēšanu, sagatavošanos nodarbībai, nodarbības īstenošanu, vadīšanu, dokumentu (Pieņemšanas - nodošanas akts, dalībnieku parakstu lapas, vai papildus elektroniski sagatavotajai un parakstītajai parakstu lapai elektroniski fiksētu dalībnieku ekrānšāviņu par sesiju apmeklējumu) sagatavošanu un iesniegšanu.  Nodrošinot pakalpojumu jāņem vērā ar Ropažu novada Izglītības departamentu noslēgtā līguma prasības un **Viedās**  **administrācijas un reģionālās attīstības ministrija**  Eiropas Savienības projekta 2.3.2.1.i.0/1/23/I/CFLA/001 prasības. |
| Līguma izpildes laiks: | 2025.gada 20. marts – 2026.gada 31.marts, saskaņā ar noslēgto līgumu. |
| Prasības pakalpojuma sniegšanā piesaistītam personālam: | 1. Vidējā vai vidējā profesionālā izglītība. 2. Valsts valodas zināšanas augstā (vismaz C1) līmenī. 3. Angļu valodas zināšanas vidējā (vismaz B1) līmenī. 4. Vēlama pedagoģiskā kvalifikācija darbā ar bērniem vai jauniešiem (gadījumā, ja grupās būs nepilngadīgās personas). 5. Pieredze pieaugušo personu mācību vadīšanā vai mentora darbā. 6. Ir vispārēja izpratne par mācību programmas tēmu aprakstā (3.pielikums) iekļautajiem digitālajiem risinājumiem, pieredze un labas prasmes to lietošanā. 7. Prasmes vadīt (pēc nepieciešamības organizēt) e-mācību kursu sabiedrībai klātienē un tiešsaistē. 8. Spēja pielāgoties dažādiem zināšanu un prasmju līmeņiem, piedāvājot saturu un tēmas pēc mācību grupas vidējā zināšanu līmeņa. 9. Vēlama B kategorijas autovadītāja apliecība un iespēja izmantot personīgo auto. 10. Vēlamas prasmes:     1. Komunikācijas prasmes:     2. Starppaaudžu komunikācija: Spēja veidot atbilstošu komunikāciju ar dažādu vecumposmu pārstāvjiem, īpaši senioriem un personām ar invaliditāti.     3. Labas noskaņas veicināšana: Spēja veicināt līdzcilvēku labsajūtu un socializēšanās iespējas.     4. Atgriezeniskās saites sniegšana un saziņas skaidrība: 11. Atgriezeniskās saites sniegšana: Spēja sniegt citiem atsauksmes un ieteikumus mācību procesā apgūstamo tēmu kontekstā, kas palīdz personai saprast, ko var uzlabot un kā to darīt, vienlaikus saglabājot draudzīgu un atbalstošu attieksmi; 12. Prasme tikt galā ar neskaidrībām saziņā: Spēja saglabāt mieru un skaidrību, risinot sarežģītus un neviennozīmīgus jautājumus savstarpējā komunikācijā, kā arī spēja meklēt sapratni, ja sākotnēji teiktā nozīme nav pilnīgi skaidra;     1. Emociju apzināšanās un noturība: Tie ir būtiski emocionālās inteliģences pamatelementi - spēja saklausīt, izprast atšķirīgu personību komunikāciju un to dzīves situāciju, kā arī spēt piemērotā, cieņpilnā un izglītojamā izpratni veicinošā formā reaģēt saziņas procesā.     2. Sociālās prasmes un sabiedrības labuma veicināšana: 13. Sociālo problēmu risināšana: Tā ir mentora spēja izmantot savas kompetences sabiedrības labā, pielietojot zināšanas problēmu risināšanā, iesaistoties problēmu risināšanā un izaicinājumos, kuru mērķis ir risināt sociālos jautājumus. Šī prasme ietver spēju palīdzēt problēmu risinājumus rast izglītojamajam, sniedzot tam zināšanas un attīstot prasmes indivīda vajadzību apmierināšanai un problēmu risināšanai digitālā pasaulē, piemēram, valsts pārvaldes pakalpojumu izmantošana vai negaidītu sadzīves problēmu risināšana ar digitālo rīku palīdzību; 14. Dezinformācijas atpazīšana: Mentora spēja identificēt sagrozītu, nepilnīgu vai maldinošu informāciju un izprast tās cēloņus, ziņot par dezinformāciju un nepatiesu informāciju faktu pārbaudes organizācijām, palīdzot novērst nepatiesas informācijas tālāku izplatīšanos, kā arī spēja nodot šīs zināšanas izglītojamajam. Lai mentors spētu veicināt izglītojamā informācijpratību un spēju sevi aizsargāt digitālā telpā, mentoram pašam ir jābūt sagatavotam un spējīgam dezinformāciju identificēt, izskaidrojot un ar piemēriem izglītojamajam raksturojot, kā vērtēt informācijas ticamības līmeni. |